Πληροφορίες που διαβιβάζουν τα κράτη μέλη για τις κρατικές ενισχύσεις που χορηγούνται βάσει του κανονισμού της Επιτροπής (ΕΚ) αριθ. 70/2001 της 12ης Ιανουαρίου 2001 σχετικά με την εφαρμογή των άρθρων 87 και 88 της συνθήκης στις κρατικές ενισχύσεις προς μικρές και μεσαίες επιχειρήσεις

(2002/C 21/05)

(Κείμενο που παρουσιάζει ενδιαφέρον για τον ΕΟΧ)

Αριθμός ενίσχυσης: XS/01/2001

Κράτος μέλος: Ομοσπονδιακή Δημοκρατία της Γερμανίας

Περιφέρεια: Κάτω Σαξονία - Περιφέρεια Aurich

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Οδηγία για την μεμονωμένη ενίσχυση παραγωγικών επενδύσεων μικρομεσαίων επιχειρήσεων (ΜΜΕ) στην περιφέρεια Aurich

Νομική βάση: § 108 der Niedersächsischen Landkreisordnung (NLO) in der Fassung vom 22.8.1996 (Niedersächsisches Gesetz- und Verordnungsblatt S. 365) i. V. mit § 65 der Niedersächsischen Gemeindeordnung (NGO) in der Fassung vom 22.8.1996 (Niedersächsisches Gesetz- und Verordnungsblatt S. 382)

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: 200000 EUR

Μέγιστη ένταση ενίσχυσης: Η ενίσχυση έχει ως εξής:

- μικρές επιχειρήσεις έως 15 %,

- μεσαίου μεγέθους επιχειρήσεις έως 7,5 %,

των επιλέξιμων επενδυτικών δαπανών. Το ανώτατο ποσό ενίσχυσης περιορίζεται στα 7500 EUR.

Θα λαμβάνονται υπόψη οι κανόνες σώρευσης ενισχύσεων.

Ημερομηνία εφαρμογής: Από 1.6.2001

Διάρκεια χορήγησης του καθεστώτος ή της μεμονωμένης ενίσχυσης: 1.6.2001-31.12.2006 με μεταβατική περίοδο μέχρι τις 30.6.2007

Στόχος της ενίσχυσης: Η ενίσχυση θα τονώσει την ανταγωνιστικότητα και την προσαρμοστικότητα μικρομεσαίων επιχειρήσεων της περιοχής Aurich, θα προσφέρει κίνητρα για τη δημιουργία νέων και την εξασφάλιση υφιστάμενων θέσεων εργασίας και θα συμβάλλει, με τον τρόπο αυτόν, στη διαρθρωτική βελτίωση της οικονομίας της περιοχής.

Οι ενισχύσεις διάσωσης και αναδιάρθρωσης προβληματικών επιχειρήσεων (κατά την έννοια των κοινοτικών κατευθυντήριων γραμμών για τις κρατικές ενισχύσεις διάσωσης και αναδιάρθρωσης προβληματικών επιχειρήσεων, ΕΕ C 288 της 9.10.1999) δεν υπάγονται στο μέτρο αυτό.

Ενισχύονται οι κάτωθι επενδύσεις:

- Δημιουργία μονάδας.

Η επένδυση πρέπει να δημιουργεί τουλάχιστον μια θέση πλήρους απασχόλησης.

- Επέκταση μονάδας.

Ο αριθμός των μόνιμων θέσεων απασχόλησης πρέπει να αυξάνεται κατά 15 % σε σύγκριση με τον αριθμό μόνιμων θέσεων απασχόλησης πριν την πραγματοποίηση των επενδύσεων.

Οι θέσεις εργασίας που δημιουργούνται με την ενίσχυση πρέπει να διατηρηθούν τουλάχιστον επί μια πενταετία.

Η ενίσχυση λαμβάνει τη μορφή επενδυτικών επιδοτήσεων.

Επιλέξιμες είναι όλες οι επενδύσεις σε υλικά (κτίρια, μηχανήματα, εξοπλισμός) και άυλα (τεχνολογία, δικαιώματα, άδειες, διπλώματα ευρεσιτεχνίας) αγαθά.

Οικείοι οικονομικοί τομείς: Ενίσχυση μπορούν να ζητήσουν ΜΜΕ του βιομηχανικού και βιοτεχνικού κλάδου, του ξενοδοχειακού τομέα, του τομέα παροχής υπηρεσιών και του τομέα των μεταφορών (πλήν των επενδύσεων σε οχήματα και μεταφορικά μέσα). Αποκλείεται η ενίσχυση επιχειρήσεων που ανήκουν σε ευαίσθητους τομείς της οικονομίας.

Επωνυμία και διεύθυνση της επιδοτούσας αρχής: Landkreis Aurich Amt für Wirtschaftsförderung Fischteichweg 7-13 D - 26603 Aurich

Άλλες πληροφορίες: κ. Bakenhus

Τηλ.: (49-41) 165 61

Φαξ: (49-41) 164 52

E-mail: bakenhus@ostfriesland.de.